Kamikatsu, Tokushima

Kamikatsu (上勝町, Kamikatsu-chō) merupakan sebuah pekan yang terletak di wilayah Tokushima, Jepun. 

 Sejarah 
Pekan ini ditubuhkan pada 20 Julai 1955 melalui penggabungan dua buah kampung, Takahoko dan Fukuhara. Lambang mohor Kamikatsu diperkenalkan pada 16 Disember 1965.

 Inisiatif sisa sifar Kamikatsu 
Pekan Kamikatsu merupakan sebuah kawasan "sisa sifar", di mana sampah-sampah dalam Kamikatsu dibahagikan kepada 45 jenis sisa untuk dikitar semula kerana terpaksa menutup kilang pembakar sampah pada 2000. Inisiatif ini bermula pada tahun 2003 apabila pekan ini melaksanakan deklarasi sisa sifar. Pekan ini menetapkan matlamat untuk menjadi pekan sisa sifar menjelang tahun 2020 setelah memiliki kadar kitar semula setinggi 80% pada 2008.

 Geografi 
Pekan Kamikatsu diairi oleh sungai-sungai seperti Sungai Katsuura dan Sungai Asahi. Gunung Kumosa merupakan puncak tertinggi Kamikatsu dengan ketinggian 1,495 meter. Secara keseluruhannya, Kamikatsu berada di kawasan tanah tinggi.

Pekan ini merupakan pekan dengan populasi terkecil di pulau Shikoku.

 Kawasan perbandaran jiran 

 Kamiyama
 Katsuura
 Naka
 Sanagōchi

 Pendidikan 
Pekan ini tidak memiliki sebuah sekolah tinggi, tetapi memiliki sebuah sekolah menengah dan sebuah sekolah rendah.

 Pengangkutan 
Pekan Kamikatsu tidak memiliki sebarang stesen kereta api. Pekan ini memiliki perkhidmatan bas yang disediakan oleh pihak pentadbiran Kamikatsu.

 Lihat juga 
 Pekan di Jepun

 Rujukan 

 Pautan luar 


 Laman rasmi pekan Kamikatsu 

Kategori:Pekan di Wilayah Tokushima